Дооров Абдилаат

thumb|Абдилаат Дооров
Абдилаат Дооров - кыргызстандык заманбап акын, журналист. Кыргызстанда поэтикалык уникалдуу фестивалдын түзүүчүсү жана 30 жылдан берки уюштуруучусу. Кыргыз Улуттук Жазуучулар Союзунун Баткен облустук бөлүмүнүн төрагасы. 

 Кыскача өмүр таржымалы 
Абдилаат Дооров 1953-жылы 1-сентябрда Кыргызстандын Баткен облусунун Лейлек районундагы Катраң айылында жарык дүйнөгө келген. 

1969-жылы орто мектепти, 1973-жылы Жалал-Абад шаарындагы зооветтехникумдун «Ветеринария» факультетин аяктаган. Андан соң Лейлек райондук асыл тукум станциясында веттехниги, «Кулунду» колхозунун ветеринардык врачы, колхоздун комсомол комитетинин катчысы, Лейлек райондук агро-өндүрүш комплексинин профсоюз комитетинин жооптуу катчысы болуп иштеген. 

1988-жылы Бишкек шаарындагы Жусуп Баласагын атындагы Кыргыз мамлекеттик улуттук университетинин журналистика факультетин аяктаган. 

1989-жылы Лейлек райондук «Алга» (азыркы «Ата Журт») гезитинин бөлүм башчысы, 

1992-жылдын декабрь айынан бери Лейлек райондук «Ата Журт» гезитинин башкы редактору болуп эмгектенип келет. 

Чыгармалары республикалык «Жалын» жана «Учкун» альманахтарында, республикалык «Кыргызстан маданияты», «Эркин Тоо», «Кыргыз Туусу» гезиттеринде, «Ала-Тоо», «Тулпар» журналдарында жарык көргөн. 

1989-жылдан Кыргыз ССРинин Журналисттер союзунун, 2004-жылдан Кыргыз Республикасынын Улуттук жазуучулар союзунун мүчөсү. 

Беш перзенти бар. Улуу уулу Төрөкул Дооров - "Азаттык" үналгысынын кызматкери. Азыркы тапта ал Казак кызматынын директору. Эки уулу - Сүйөркул жана Исламидин - сүрөткерлер.

 Сыйлыктары 
2006 - жылы Кыргыз Республикасынын президентинин Ардак грамотасы,

2013 - жылы Кыргыз Республикасынын Жогорку Кеңешинин Ардак грамотасы менен сыйланган. 

2014 - "Кыргыз Республикасынын маданиятынын мыктысы" төш белги ээси. 

 Чыгармалары 
1998 - жылы Абдилаат Дооровдун "Миң тамыр" ырлар жыйнагы жарык көрдү. 

2010 - жылы "Гүл-гүл" үч саптык ырлар жыйнагы жарык көргөн. Ал тууралуу жылуу баасын берген акын Сооронбай Жусуев Абдилаат Алинин ырлары "бир жагынан карасаң, жапон хоккуларына окшоп кетет" деп жазган.

2014 - жылы "Ак булут" ырлар жыйнагы,

2018 - жылы "Мөл тунук" ырлар жыйнагы, 

2020 - жылы Исхак Раззаков жөнүндө биографиялык “Исхак Раззаков - Аруулук асманы” китеби жарыкка чыкты. 

 Поэзия Фестивалы 
Абдилаат Дооров Кыргызстанда уникалдуу поэзиялык фестивалдын 30 жылдан берки түзүүчүсү жана уюштуруучусу катары таанымал. "Лейлек Поэзия Күнү" деп аталган фестиваль жыл сайын 17-апрелде лейлектик акын Курбаналы Сабыровдун туулган күнүндө өтөт. Бул иш-чара жыл сайын чөлкөмдө жаңы акындардын ысымдарын чыгарып келатканы менен белгилүү. 

 Библиографиялык тизме 
 Дооров, Абдилаат Али. Гүл-гүл. Ырлар жыйнагы. Кыргыз тилинде. - Бишкек: Полиграфбумресурсы, 2010. - 185 бет. - ISBN 987-9967-25-900-3. 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

 Интернеттеги шилтемелер 
 http://www.azattyk.org/content/news/1265075.html 

 http://www.monitoring.kg/?pid=126&cid=1&page=170 

 http://doorov-abdilaat.blogspot.com/ 
https://kmb3.kloop.asia/2015/01/09/abdilaat-doorov/ 

Категория:Кыргыз маданияты
Категория:Кыргыз таануу
Категория:Кыргыз акындары
Категория:Кыргызстан
Категория:Инсандар
Категория:1953-жыл
Категория:Журналистика